EkBass/fiwiki-20250220-pages-articles huggingface dataset:
Ángel María Villar

Ángel María Villar Llona (s. 21. tammikuuta 1950 Bilbao, Vizcayan maakunta, Espanja) on espanjalainen jalkapallovaikuttaja ja entinen pelaaja. Hän toimii Espanjan kuninkaallisen jalkapalloliiton puheenjohtajana sekä Euroopan jalkapalloliiton ja kansainvälisen jalkapalloliiton varapuheenjohtajana. == Pelaaja == Villar sai jalkapallo-oppinsa bilbaolaisen Athletic Clubin juniorijoukkueissa. Aikuisten tasolla hän pelasi CD Galdakonon (1968–1969) ja CD Getxon (1969–1970) alasarjajoukkueissa ennen paluutaan Athleticiin vuonna 1970.El Presidente RFEF. Viitattu 3.3.2008. Espanjan pääsarjassa Primera Divisiónissa hän teki ensiesiintymisensä 9. syyskuuta 1971, ja pelasi vuonna 1981 päättyneellä urallaan kaikkiaan 291 pääsarjaottelua, joissa hän teki kahdeksan maalia.Ficha del jugador LFP. Viitattu 3.3.2008. Hän saavutti Athleticissa Espanjan cupin voiton vuonna 1973 sekä Espanjan cupin ja Uefa- cupin kakkossijan vuonna 1977. Espanjan maajoukkueessa Villar pelasi 22 ottelua ja teki kolme maalia vuosina 1973–1979.Jugadores de la selección Fútbol en la Red. Viitattu 3.3.2008. Hän pelasi myös yhden ottelun Espanjan olympiajoukkueessa. Arvokilpailuissa hän ei maataan edustanut. == Vaikuttaja == Jalkapalloilun ohella Villar opiskeli oikeustiedettä Deuston yliopistossa. Hän valmistui vuonna 1979 ja aloitti työskentelyn asianajajana. Hän oli myös yksi Espanjan jalkapallon pelaajayhdistyksen perustajista ja toimi yhdistyksen varapuheenjohtajana vuosina 1978–1980 sekä Vizcayan jalkapalloliiton puheenjohtajana vuosina 1981–1988. Espanjan kuninkaallisen jalkapalloliiton hallituksen jäsenenä hän toimi vuodesta 1984 lähtien ennen valintaansa liiton puheenjohtajaksi vuonna 1988. Hänet on valittu tehtävään uudestaan vuosina 1992, 1996, 2000, 2004 ja 2008.Ángel Villar, reelegido para un sexto mandato RFEF. Viitattu 9.12.2008. Villar on noussut korkea-arvoisiin tehtäviin myös Euroopan jalkapalloliitossa ja kansainvälisessä jalkapalloliitossa. Hän on toiminut Euroopan liiton varapuheenjohtajana vuodesta 2000 lähtien ja vastaavassa tehtävässä kansainvälisessä liitossa vuodesta 2002 lähtien.UEFA Executive Committee UEFA. Viitattu 3.3.2008.FIFA Executive Committee FIFA. Viitattu 3.3.2008. 2017 hänet pidätettiin epäiltynä korruptiosta Poliisin ratsian päätteeksi. == Lähteet == == Aiheesta muualla == * Ángel María Villarin esittely Espanjan kuninkaallisen jalkapalloliiton sivustolla * Ángel María Villarin esittely kansainvälisen jalkapalloliiton sivustolla Luokka:Espanjalaiset jalkapalloilijat Luokka:Espanjalaiset urheiluvaikuttajat Luokka:UEFAn puheenjohtajat Luokka:Vuonna 1950 syntyneet Luokka:Elävät henkilöt
Parallax Software

Parallax Software oli yhdysvaltalainen pelivalmistaja, joka tunnetaan menestyneistä Descent- ja Descent II -peleistä. Parallax Softwaren perustivat Mike Kulas ja Matt Toschlog. Julkaistuaan Descent II -pelin yhtiö jakaantui kahtia Mike Kulasin johtamaan Volition Inc. -pelitaloon ja Matt Toschlogin Outrage Entertainmentiin, joka julkaisi Descent-sarjan kolmannen osan: Descent³:n. THQ osti molemmat yhtiöt ja myöhemmin lakkautti Outrage Entertainmentin perustaen Outrage Gamesin. Volition jatkoi konsolipelien tuottajana THQ:n alaisuudessa, mutta lakkautettiin vuonna 2023. Mike Kulas ja Matt Toschlog perustivat syyskuussa 2016 uuden Revival Productions -nimisen yhtiön, jonka ensimmäinen peli on Overload. == Pelit == * Descent * Descent II ==Aiheesta muualla== *Yrityksen profiili MobyGamesissä *Volitionin viralliset kotisivut Luokka:Entiset yhdysvaltalaiset videopeliyritykset
Kanal 11

Kanal 11 on ruotsalainen viihdekanava. Kanava keskittyy palvelemaan nuorta väestöä ja se lähettää lähes ainoastaan viihdeohjelmia. TV11:n ohjelmisto koostuu toiminta- ja draamasarjoista, tosi-tv -ohjelmista, elokuvista ja komediasta. ==Historiaa== Kanava korvasi vuonna 2005 med i tv:n. Kanavan nimi oli aiemmin TV11. Kanavan omistajaksi tuli SBS Discovery (nykyinen Discovery Networks) vuonna 2013, jolloin nimi vaihdettiin Kanal 11:ksi.TV11 byter namn till Kanal 11 Resumé 2013-09-20 ==Lähteet== == Aiheesta muualla == * Kanal 11 Luokka:Ruotsalaiset televisiokanavat Luokka:Vuonna 2005 perustetut televisiokanavat
Terapian tarpeessa (albumi)

Terapian tarpeessa – tribuutti Terapialle on tamperelaisen gospel-rock-yhtye Terapian kunniaksi tehty tribuuttialbumi. Levyllä 14 yhtyettä esittävät cover- versionsa Terapian kappaleista. Yhtyeet edustavat pääasiassa rock- ja metallimusiikkia, poikkeuksena dance-artisti G-Powered. Levy julkaistiin marraskuussa 2007. Terapian tarpeessa kävi viikolla 47 Suomen virallisella albumilistalla sijalla 30. == Kappaleet == ==Lähteet== Luokka:Terapia (yhtye) Luokka:Vuoden 2007 kokoelma-albumit Luokka:Terapian albumit Luokka:Tribuuttialbumit
Descent (videopeli)

Descent on Parallax Softwaren kehittämä ja Interplay Entertainmentin julkaisema ensimmäisen persoonan ammuntapeli, joka on julkaistu vuonna MS- DOS:lle. Descent poikkesi aikanaan jonkin verran muista ensimmäisen persoonan ammuntapeleistä, sillä se on tavallisen ammuntapelin ja lentosimulaattorin yhdistelmä. Peliä pelataan avaruushävittäjän sisällä istuvan lentäjän näkökulmasta, ja sitä on helpompi pelata joystickillä kuin näppäimistöllä ja hiirellä. Descent on aito 3D-peli, toisin kuin useimmat samoihin aikoihin julkaistut ensimmäisen persoonan ammuntapelit, kuten Doom. == Tarina == PTMC (Post Terran Minerals Corporation) on aurinkokunnan suurin kaivosyhtiö, jolla on toimintaa kaikkialla aurinkokunnassa ja sen ulkopuolellakin. Mutta eräänä päivänä PTMC:n kaivosrobotit tulivat hulluiksi, ilmeisesti jonkinlaisen tietokoneviruksen takia. Tämän seurauksena PTMC:n kaivokset joutuivat tuntemattomiin käsiin. PTMC epäili, että nämä robotit kerääntyisivät ja aloittaisivat suuren hyökkäyksen Maahan. Sen estääkseen PTMC palkkaa palkkasoturin, joka tunnetaan vain nimellä ”Material Defender” (”Tärkeä puolustaja”). Puolustajan tehtävä on tuhota kaikki tartunnan saaneet kaivokset tuhoamalla niiden reaktorit, jotta robotit eivät kykenisi uhkaamaan Maata. Parallax Softwaren omistaessa Descentin oikeudet PTMC koostui sanoista Post Terran Minerals Corporation mutta oikeuksien siirtyessä Outrage Entertainmentille PTMC koostui sanoista Post Terran Mining Corporation. == Pelaaminen == Descentissä on 27 kenttää, jotka jakaantuvat kaikkiin kahdeksaan planeettaan ja Plutoon aurinkokunnassa. Lisäksi on vielä kolme salakenttää. Aurinkokunnan kaasuplaneetoilla (Jupiter, Saturnus, Uranus ja Neptunus) kentät on rakennettu planeettojen kuihin. Kentissä 7 ja 27 on loppuvastuksina generaattoreiden sijasta ”pomorobotit”, jotka pitää tuhota, jotta kentästä selviää. Descentissä on viisi vaikeustasoa, jotka ovat seuraavat helpommasta vaikeimpaan: Trainee, Rookie, Hotshot, Ace ja Insane. Pelissä on tuki lähiverkossa pelaamiseen IPX/SPX-protokollan avulla. == Perintö == Descent- peli sai kaksi virallista jatko-osaa, Descent II sekä Descent 3 -pelit. Descendent Studios -niminen studio ilmoitti tekevänsä pelin nimeltä Descent: Underground maaliskuussa 2015, johon studio sai virallisen Descent-lisenssin käyttöönsä Interplayltä. Pelin nimi on sittemmin muuttunut, eikä se käytä enää Descent-nimeä. Parallax Softwaren perustajat Mike Kulas ja Matt Toschlog perustivat myöhemmin uuden studion nimeltä Revival Productions, jonka ensimmäinen peli on Overload, henkinen seuraaja kahdelle ensimmäiselle Descent-pelille. Pelillä on edelleen laaja kannattajajoukko, ja peliin tehdään yhä uusia kenttiä. == Lähteet == == Aiheesta muualla == * Luokka:Ensimmäisen persoonan ammuntapelit Luokka:Interplay Entertainmentin videopelit Luokka:Linux-pelit Luokka:MS-DOS-pelit Luokka:Vuoden 1995 videopelit Luokka:NEC PC-9801 -pelit
Analoginen tv-verkko

Analoginen tv-verkko on analogiseen ohjelmasiirtoon perustuva televisiojärjestelmä. == Analoginen tv-verkko Suomessa == Analoginen tv-verkko oli käytössä Suomessa vuosina 1955–2007. Analogisten ohjelmien lähetys antennitalouksissa päättyi 1. syyskuuta 2007 klo 4.00.Suomi siirtyy digitaaliseen televisioaikaan – katvealueilla lähetykset näkyviin satelliitilla, Liikenne- ja viestintäministeriö Silloin suljettiin MTV3:n, Nelosen ja SVT Europan analogiset lähettimet. Säännöllisesti joka yö pimeänä olleen Yle TV2:n analoginen lähetys loppui jo noin kello 2.00, mutta joillakin alueilla, kuten Turun seudulla, saattoi näkyä vielä pelkkää mustaa ruutua kello 4.00 asti. Yle TV1:n analoginen lähetin oli päällä vielä viikon ajan, näyttäen tiedotetta digisiirtymästä. Kaapeliverkoissa siirryttiin analogisista lähetyksistä digitaalisiin lähetyksiin 1. maaliskuuta 2008.Kaapeliverkossa siirrytään digiaikaan 29.2.2008 == Lähteet == Luokka:Televisiotekniikka
Mikko Heikkilä

Mikko Heikkilä voi tarkoittaa useita henkilöitä: * Mikko K. Heikkilä, muinaistutkija, FT * Mikko Heikkilä, gospelyhtye Terapian bassokitaristi * Mikko Heikkilä, metallimuusikko, vaikuttanut mm. Sinamore ja Kaunis Kuolematon -yhtyeissä * Mikko Heikkilä, urheilutoimittaja * Mikko Heikkilä, ralliautoilun Suomen mestari
Ministeriö

Ministeriö on yleisesti valtion hallituksen tietyn hallinnonhaaran osasto. Suomessa ministeriöt ovat valtioneuvoston toimivaltaisia osastoja, joista kutakin johtaa se ministeri, jonka toimialaan kyseinen ministeriö kuuluu. Pääministeri on valtioneuvoston kanslian päällikkö. Kukin ministeriö sekä valtioneuvoston kanslia muodostavat oman hallinnonalansa yhdessä alaistensa virastojen ja laitosten kanssa. ==Ministeriön dynamiikka== Mikko Kiesiläisen ja akatemiaprofessori Johanna Niemen mukaan moni Suomen ministeriö pitää säänneltävien puolta, mikä on merkki sääntelijän kaappaus -ilmiöstä. Esimerkiksi sosiaali- ja terveysministeriö vastustaa apteekkialan kilpailua, maa- ja metsätalousministeriö puolustaa miljardiluokan maataloustukia ja sisäministeriö edustaa poliisien katsantokantaa. Ratkaisuksi kaksikko ehdottaa, että Ruotsin tapaan ministeriöistä luovutaan ja valtioneuvosto toimii yhtenä virastona. Jo syksyllä 2015 hallitus selvitti asiaa. == Lähteet == ==Aiheesta muualla== *Valtioneuvosto: Valtioneuvoston toiminta * Finlex: Laki valtioneuvostosta (2003/175) Luokka:Hallitukset * Luokka:Politiikan käsitteet
Joe Knollenberg

Joseph ”Joe” Knollenberg (28. marraskuuta 1933 – 6. helmikuuta 2018) oli yhdysvaltalainen republikaanisen puolueen poliitikko. Hän toimi Yhdysvaltain edustajainhuoneen jäsenenä vuodesta 1993 vuoteen 2009. Vuoteen 2003 hän edusti Michiganin yhdettätoista vaalipiiriä, sen jälkeen yhdeksättä. Knollenberg syntyi Mattoonissa, Illinoisissa, ja valmistui Itä-Illinoisin yliopistosta vuonna 1955. Hänellä oli puolisonsa Sandyn kanssa kaksi poikaa, joista Martylla on poliittinen ura. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1933 syntyneet Luokka:Vuonna 2018 kuolleet
Steven de Jongh

Steven de Jongh (s. 25. marraskuuta 1973 Alkmaar) on entinen alankomaalainen maantiepyöräilijä, joka kilpaili ammattilaisena vuosina 1995–2009. Kirimiehenä tunnetun de Jonghin suurimmat voitot tulivat yhden päivän kilpailuissa, kuten E3 Prijs Vlaanderen -ajossa vuonna 2003 sekä Kuurne-Bryssel-Kuurnessa vuosina 2004 ja 2008. Etappikilpailuissa hänen merkittävin voittonsa on Tirreno- Adriaticon 7. etapin ykköstila vuonna 1999. Hän toimi vuosina 2010–2012 johtotehtävissä Team Sky -tallissa. Hän jätti tehtävänsä lokakuussa 2012 tunnustettuaan käyttäneensä dopingia kilpailu-uransa aikana. == Saavutuksia == ;1997 :Vuelta a Burgos, 3. etapin voitto :Tour de l'Avenir, 2. etapin voitto ;1998 :Ruotsin ympäriajo, kokonaiskilpailun ja 2. etapin voitto :Étoile de Bessèges, 4. etapin voitto ;1999 :Tirreno-Adriatico, 7. etapin voitto :Vuelta a Galicia, 4. etapin voitto :Giro della Provincia di Lucca, 2. etapin voitto :Vuelta a Castilla y León, 4. etapin voitto ;2000 :Veenendaal-Veenendaal, voitto :Schaal Sels Merksem, voitto :Henk Vos Memorial, voitto :Italian ympäriajo, 16. etapilla toinen, 1. etapilla kolmas ;2001 :Veenendaal- Veenendaal, voitto ;2002 :Schaal Sels Merksem, voitto :Rund um den Flughafen Köln-Bonn, voitto :Alankomaiden ympäriajo, 2. etapin voitto :Ruotsin ympäriajo, 1 (b). ja 2. etapin voitto ;2003 :E3 Prijs Vlaanderen, voitto :Schaal Sels Merksem, voitto :De Pannen kolmen päivän ajo, 3 (a). etapin voitto ;2004 :Kuurne-Bryssel-Kuurne, voitto ;2005 :Nokere-Koerse, voitto :Giro del Piemonte, toinen :Omloop Het Volk, kolmas ;2006 :Ronde van Midden-Zeeland, voitto :De Pannen kolmen päivän ajo, 3. etapin voitto :Scheldeprijs Vlaanderen, toinen :Pariisi-Bryssel, kolmas ;2007 :Omloop van de Vlaamse Scheldeboorden, voitto :Omloop van Het Houtland, voitto :Qatarin ympäriajo, 1. etapin (joukkueaika-ajo) voitto :Pariisi-Tours, neljäs :GP Ouest-France, viides ;2008 :Qatarin ympäriajo, 1. etapin (joukkueaika-ajo) voitto :Kuurne- Bryssel-Kuurne, voitto :Tour de Rijke, voitto ;2009 :Kampioenschap van Vlaanderen, voitto == Lähteet == *Steven de Jongh Trap–Friis-tietokannassa *Saavutukset cyclingarchives.com-tietokannassa === Viitteet === == Aiheesta muualla == *Virallinen sivusto Luokka:Alankomaalaiset maantiepyöräilijät Luokka:Vuonna 1973 syntyneet Luokka:Elävät henkilöt
Buzz! Musiikkivisa

Buzz! Musiikkivisa () on Relentless Softwaren kehittämä ja Sony Computer Entertainmentin lokakuussa 2005 julkaisema ensimmäinen Buzz!-tietokilpailupelisarjan osa. Peli sisältää yli 1 000 musiikkileikettä ja yli 5 000 musiikkiaiheista kysymystä. Moninpelissä on valittavana pitkä, keskipitkä ja lyhyt peli sekä musiikkivalikoima, joka määrittelee minkä ajanjakson musiikista esitetään kysymykset. Ennen pelin aloittamista valitaan pelihahmo 16 eri hahmosta, jolle pelaaja valitsee mieleisimmän puvun. Pelaajan on myös valittava oma hälytysääni (ääninä muun muassa orava, kissa, sireeni) ja kirjoitettava nimensä. ==Pelitilat ja kierrokset== === Moninpeli === *Pisteidenkeräys *Oikea väite *Nopein sormi *Syöttö *Siirrä pommi *Liipaisinsormi *Hälytinpysäytys *Pikatuli === Yksinpeli === *Ajankeräys *Kuuma istuin === Extrat=== *Pikatulitietokilpailu-tila *Tietokilpailumestari- tila == Aiheesta muualla == * Musiikkivisa Luokka:Vuoden 2005 videopelit Luokka:PlayStation 2 -pelit Luokka:Musiikkipelit sv:Buzz!#Spel
Buzz! Suuri Tietovisa

Buzz! Suuri Tietovisa () on toinen Buzz! -pelisarjan peleistä. Se julkaistiin 3. toukokuuta 2006. Kysymykset kattavat laajan valikoiman aihealueita (muun muassa musiikki, elokuvat ja nähtävyydet). Pelissä on mahdollista aloittaa nopealla aloituksella, jolloin jokaiselle pelaajalle arvotaan sattumanvaraisesti kilpailijahahmo ja hälytinääni. Buzz! Suuri Tietovisa sai BAFTA-palkinnon 2006. ==Pelitilat ja kierrokset== Tavallinen peli * Pisteiden keräys * Oikea väite * Nopein sormi * Siirrä pommi * Kysy kaverilta * Polttopallo * Liipaisinsormi * Pikatuli Oma peli * Moninpeli omavalintaisilla kierroksilla. Yksinpeli * Ajankeräys * Kuuma istuin Polttopallo * Seurapeli, jossa ensin oikein vastannut kilpailija saa ottaa yhden kolmesta vastustajan elämästä. Pelin voittaa se, joka jää viimeiseksi jäljelle. Salamavisa * Seurapeli, jossa valitaan kysymysten määrä 10-100 väliltä. Nopeimmin oikein vastannut pelaaja saa eniten pisteitä. Eliminator * Seurapeli, jossa ajastettua pommia siirretään pelaajalta toiselle vastaamalla oikein kysymyksiin. Pelaaja, jonka kohdalla pommi räjähtää, menettää yhden kolmesta elämästään. Viimeinen jäljellä oleva pelaaja voittaa. Juontaja * Seurapeli ihan omilla kysymyksillä. == Lähteet == Suuri Tietovisa Luokka:Vuoden 2006 videopelit Luokka:PlayStation 2 -pelit
Live Evil

Live Evil voi tarkoittaa ainakin seuraavia: * Live Evil, Miles Davisin albumi vuodelta 1971 * Live Evil, Black Sabbathin livealbumi vuodelta 1982 * Live Evil, Dead Moonin livealbumi vuodelta 1991.
Pedobear

Pedobear on Internetissä levinnyt hymyilevänä hahmona kuvattu karhu, joka toimii pedofiilin karikatyyrinä. Pedobear on kuvafoorumi 4chanista peräisin oleva muunnelma 2channelin Kumā-nimisestä karhusta.4chan – Notable Memes Alkuperäisellä Kumā-karhulla ei ole kiinnostusta nuoriin tyttöihin, mistä sen länsimaalainen vastine tunnetaan. Pedobear on yksi 4chanin tunnetuimmista meemeistä. Pedobear voidaan nähdä tapauksesta riippuen esimerkiksi pilailuna pedofiilien tai pedofiilejä mielestään kaikkialla näkevien kustannuksella, kriittisenä kannanottona nykynuorten liian paljastavaan pukeutumiseen, tai osana laajempaa yhteiskuntakritiikkiä. Helsingin Sanomien mukaan "pedokarhu" ei ole sen huolestuttavampi merkki kuin panna-sanalle hihitteleminen. Iltapäivälehdet ovat kertoneet ainakin kahdesta kotimaisesta karhuhavainnosta. Elokuussa 2009 Pedobear esiintyi vaateliike Seppälän design-kilpailussa mukana olleessa paidassa. Seppälä poisti paidan kilpailusta sen noustua muutamassa päivässä suosituimpien mallien joukkoon. Tammikuussa 2011 Pedobear oli liitetty Nelosen verkkosivuilla Disneyn lastenohjelmaa mainostaneeseen kuvaan, josta se poistettiin ennen Iltalehden asiasta julkaisemaa artikkelia. Onnistunein Pedobearin ujutus virallisiin kuviin tapahtui Vancouverin olympialaisissa 2010, kun kuva johon Pedobear oli lisätty muiden maskottien joukkoon, lähti leviämään eri maiden sanomalehtiin ja medioihin. ==Taustaa== Pedobear syntyi vuonna 2004 4chanin keskustelualueilla. Muutamat käyttäjät siellä aloittivat sisäpiirin vitsin, jossa joku kirjoitti ASCII-taideviestin, jossa Osakaphone (viittaa Bananaphone-lauluun ja Azumanga Daioh -mangasarjan Ayumu ”Osaka” Kasugaan) sanoo jotain, ja joku toinen vastasi siihen viestillä, jossa Kumā vastaa Osakalle. Viesteistä alkoi tulla seksuaalisuuteen suuntautuneita keskustelujen edetessä, jolloin joillekin tuli mieleen, että Kumā olisi ”pedo” nuorta Osakaa kohtaan. Näin Kumāsta muunneltiin Pedobear, jonka kuvaa nähdään liitettävän muun muassa sellaisten foorumiviestien jälkeen, joissa on kuvia nuorista tytöistä. Pedobearia tavataan liitettynä erilaisiin kuviin sekä animaatioihin. Hahmo nähdään myös muun muassa Clone Mangan Nana’s Everyday Life -verkkosarjakuvan eräässä stripissä.Nana’s Everyday Life, 010: Anything for Food Negima!?-animesarjan jaksossa 9 vilahtaa Kumān tai Pedobearin kuva varoituskyltissä.Anime News Network: Negima!? Pedobear on nähty myös Fingerpori-sarjakuvassa, jossa Asko Vileniuksen otsaan isketään "pedon merkki."julkaistu HS 21.01.10 == Lähteet == Luokka:Internet- ilmiöt Luokka:Pedofilia Luokka:Piirroshahmot Luokka:Kuvitteelliset karhut Luokka:Seulonnan keskeiset artikkelit
Sebastian Larsson

Sebastian Bengt Ulf Larsson (s. 6. kesäkuuta 1985 Eskilstuna, Ruotsi) on ruotsalainen jalkapalloilija. Hän pelaa AIK:ssa ja on aiemmin edustanut Englannissa Arsenalia, Birminghamia, Sunderlandia ja Hullia. Ruotsin maajoukkueessa hän on pelannut 132 ottelua ja tehnyt niissä kymmenen maalia. Larsson on pelipaikaltaan keskikenttäpelaaja. Hän pystyy kuitenkin pelaamaan myös puolustajana. Larsson on pelannut EM-kilpailuissa vuosina 2008, 2012, 2016 ja 2021 sekä MM-kilpailuissa vuonna 2018. EM-kilpailuissa 2012 hän teki maalin Ranskaa vastaan. Kesän 2021 EM-kilpailuissa hän on joukkueen kapteeni. == Lähteet == Luokka:Ruotsalaiset jalkapalloilijat Luokka:Vuonna 1985 syntyneet Luokka:Elävät henkilöt
Dale E. Kildee

Dale Edward Kildee (16. syyskuuta 1929 Flint, Michigan – 13. lokakuuta 2021 Flint, Michigan) oli yhdysvaltalainen demokraattisen puolueen poliitikko. Hän toimi Yhdysvaltain edustajainhuoneen jäsenenä vuosina 1977–2013. Kildee edusti vuoteen 1993 Michiganin seitsemättä vaalipiiriä, mutta siirtyi sitten yhdeksänteen. Vuodesta 2003 hän istui kongressissa Michiganin viidennestä vaalipiiristä. Hän ei ollut enää ehdolla marraskuun 2012 vaaleissa, joissa hänen seuraajakseen valittiin hänen veljenpoikansa Dan Kildee. Kildee syntyi Flintissä, Michiganissa, ja suoritti kotiosavaltiossaan suurimman osan opinnoistaan. Ennen poliittista uraansa hän toimi opetustöissä. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1929 syntyneet Luokka:Vuonna 2021 kuolleet
Fender Telecaster Thinline

Fender Telecaster Thinline on Fenderin Telecaster-sähkökitarasta valmistettu puoliakustinen versio. Kitaran suunnitteli saksalainen Roger Rossmeisl vuonna 1968. Ensimmäiset Thinlinet tulivat myyntiin vuonna 1972 ja niiden valmistus lopetettiin 1981. Kitaraa alettiin kuitenkin valmistaa uudelleen vuonna 2004. == Rakenne == Ensimmäinen Thinline esiteltiin vuonna 1969, mutta vasta vuonna 1972 tullessaan myyntiin siihen lisättiin kaksi Fender Wide Range -humbuckeria, Bullet-kaularauta ja kolmen ruuvin kaulalevy. Niiden lisäksi kitarassa on yksi äänenvoimakkuuden ja yksi äänenvärin säädin, sekä mikrofonien vaihtoon kolmiasentoinen kytkin. Thinlinen puoliakustisen rungon tarkoituksena oli tehdä siitä kokopuista Telecasteria huomattavasti kevyempi. == Lähteet == * Telecaster Thinline Fenderin kotisivuilla * '72 Thinline, Guitar Center.com Telecaster Thinline
Sonning-palkinto

Sonning-palkinto (tansk. Sonningprisen) on Tanskan suurin kulttuuripalkinto. Kööpenhaminan yliopisto jakaa miljoonan Tanskan kruunun suuruisen palkinnon joka toinen vuosi arvokkaan työn tekemisestä eurooppalaisen kulttuurin eteen. == Palkinnon historia ja jakaminen == Palkinnon perusti testamentillaan tanskalainen kirjailija ja toimittaja C. J. Sonning (1879–1937). Hänen toivomuksestaan Kööpenhaminan yliopisto nimeää palkinnon vastaanottajan, jonka tulee olla mies tai nainen, joka on toiminut ansiokkaasti eurooppalaisen kulttuurin hyväksi. Se jaetaan joka toinen vuosi Kööpenhaminan yliopistossa 19. huhtikuuta, joka oli Sonningin syntymäpäivä. Eurooppalaiset yliopistot voivat asettaa ehdokkaita. Ehdotukseen tulee liittää ehdokkaan curriculum vitae ja kuvaus hänen julkaistuista töistään. Se tulee lähettää jakoseremoniaa edeltävänä vuonna 15. lokakuuta mennessä Kööpenhaminan yliopiston rehtorille. Ensimmäisen Sonning-palkinnon sai erikoispalkintona vuonna 1950 Winston Churchill. Palkintoa alettiin jakaa säännöllisemmin yhdeksän vuotta myöhemmin. == Palkinnon saajat == Vuosi saaja maa 1950 Sir Winston Churchill 1959 Albert Schweitzer 1960 Bertrand Russell 1961 Niels Bohr 1962 Alvar Aalto 1963 Karl Barth 1964 Dominique Pire 1965 Richard Coudenhove-Kalergi 1966 Laurence Olivier 1967 Willem A. Visser't Hooft 1968 Arthur Koestler 1969 Halldór Laxness 1970 Max Tau 1971 Danilo Dolci 1973 Karl Popper 1975 Hannah Arendt 1977 Arne Næss 1979 Hermann Gmeiner 1981 Dario Fo 1983 Simone de Beauvoir 1985 William Heinesen 1987 Jürgen Habermas 1989 Ingmar Bergman 1991 Václav Havel 1994 Krzysztof Kieślowski 1996 Günter Grass 1998 Jørn Utzon 2000 Eugenio Barba 2002 Mary Robinson 2004 Mona Hatoum 2006 Ágnes Heller 2008 Renzo Piano 2010 Hans Magnus Enzensberger 2012 Orhan Pamuk 2014 Michael Haneke 2018 Lars von Trier 2021 Svetlana Aleksijevitš == Lähteet == == Aiheesta muualla == *Palkinnon sivusto Kööpenhaminan yliopistossa Luokka:Taide- ja kulttuuripalkinnot Luokka:Kööpenhaminan yliopisto
Lampela (Salla)

Lampela on entinen Sallan kylä Suomen Neuvostoliitolle luovuttamalla Sallan alueella. Kylä on nykyisin asumaton. Se sijaitsee Vanhan-Sallatunturin itäpuolella Sallajoen varrella noin 12 kilometriä Sallan entisestä kirkonkylästä etelään. Sotien ja alueluovutusten jälkeen kotinsa manettäneet Lampelan asukkaat asutettiin Suomen puolelle jääneeseen Sallan Lapajärven kylään. ==Lähteet== Luokka:Sallan luovutetut kylät
Kōichi Ishii

Kōichi Ishii (, s. 9. kesäkuuta 1964) on japanilainen videopelisuunnittelija. Hän toimii nykyisin Grezzo-pelitalon toimitusjohtajana. Ishii alkoi työskennellä Squarella 1980-luvulla ja suunnitteli aluksi pääasiassa Final Fantasy -sarjan pelejä, joiden yhteydessä hän kehitti sarjan maskotteina pidetyt chocobo ja moogle-hahmot. Ohjattuaan vuonna 1991 julkaistun Mystic Questin hän myös loi Seiken densetsu -pelisarjan, johon kuuluvissa peleissä hän on toiminut lähinnä ohjaanana ja tuottajana. Final Fantasyn ja Seiken densetsun lisäksi Ishii on työskennellyt SaGa -sarjan suunnittelijana. Kun Squaren fuusioitui Enixin kanssa, Ishiistä tuli Square Enixin tuotantoryhmä 8:n johtaja. Lähdettyään yhtiöstä hän perusti joulukuussa 2006 oman Grezzo- pelinkehitysyhtiönsä. == Lähteet == == Aiheesta muualla == * * Kōichi Ishii MobyGamesissa * Kōichi Ishii SquareHavenissa Luokka:Japanilaiset videopelisuunnittelijat Luokka:Vuonna 1964 syntyneet Luokka:Elävät henkilöt
Irwin Goodmanin lauluja

__NOTOC__ Irwin Goodmanin lauluja on suomalaisen laulajan Matti Johannes Koivun kolmas studioalbumi. Se julkaistiin 27. helmikuuta 2008. Levy sisältää akustisia versioita Irwin Goodmanin kappaleista koko tämän uran varrelta. Albumi debytoi Suomen virallisen listan sijalla 11. == Kappaleet == Sävellykset Irwin Goodman, paitsi 8. Kassu Halonen ja 10. Rudolf Holtz. Sanoitukset Emil Retee, paitsi 4. Vexi Salmi. # # # # # # # # # # == Muusikot == * Matti Johannes Koivu – laulu, kitara * Antti Rajala – kitara * Knipi – taustalaulu * Suvi Koivu – taustalaulu * Sampo Haapaniemi – perkussiot, dulcimer * Tuomas Ilmavirta – sähköpiano, Prophet 5 * Topi Karvonen – nauhaton basso == Arvostelut == * Desibeli.net: Desibeli.net * Helsingin Sanomat: Nyt.fi * Rumba: erittäin positiivinenRumba * Soundi: Soundi * V2.fi: V2.fi == Aiheesta muualla == * Edel Recordsin albumisivu == Lähteet == Luokka:Vuoden 2008 albumit Luokka:Matti Johannes Koivun albumit Luokka:Tribuuttialbumit
James A. Barcia

James Allan ("Jim") Barcia (s. 25. helmikuuta 1952 Bay City, Michigan) on yhdysvaltalainen demokraattisen puolueen poliitikko. Hän syntyi Bay Cityssä, Michiganissa, ja valmistui Saginaw Valley State Universitysta vuonna 1974. Hän on naimissa Vicki Barcian kanssa. Barcia on toiminut pitkään Michiganin osavaltiollisessa kongressissa, ensin osavaltionkongressin alahuoneessa 1977–83 ja sitten senaatissa 1983–93. Vuodesta 1993 vuoteen 2003 saakka Barcia edusti Michigania Yhdysvaltain edustajainhuoneessa Michiganin viidennestä vaalipiiristä. Hän ei enää vuonna 2003 päättyneen kautensa jälkeen pyrkinyt jatkokaudelle, vaan palasi takaisin Michiganin osavaltiopolitiikkaan ja Michiganin senaattiin vuosiksi 2003–11. Barcia ilmoitti vuonna 2010 jättäytyvänsä politiikasta 34 vuoden yhtäjaksoisen poliittisen uran jälkeen. == Lähteet == Luokka:Yhdysvaltain edustajainhuoneen jäsenet Luokka:Vuonna 1952 syntyneet Luokka:Elävät henkilöt Luokka:Yhdysvaltalaiset demokraattipoliitikot
Rytkönen

Rytkönen on alkujaan savolainen sukunimi. Tunnettuja Rytkösiä: * Ahti Rytkönen (1899–1989), kielitieteilijä * Alpi Rytkönen (1884–1959), juristi, pankinjohtaja ja virkamies * Anni Rytkönen (1891–1937), SDP:n kansanedustaja * Antti Rytkönen (1870–1930), kirjailija * Aron Johan Rytkönen (1843–1901), pappi ja lääninrovasti * Arvo Rytkönen (1929–1980), diplomaatti ja ministeri * August Rytkönen (1886–1960), SSTP:n kansanedustaja * Aulis Rytkönen (1929–2014), jalkapalloilija ja jalkapallovalmentaja * Enok Rytkönen (1874–1960), kirjakauppias, kirjailija ja harrastevalokuvaaja * Ilmari Rytkönen (1900–1957), upseeri * Joni Rytkönen (s. 1993), pesäpalloilija * Juho Rytkönen (1917–1973), SKDL:n kansanedustaja * Julia Rytkönen (s. 2001), jalkapalloilija * Kerttu Rytkönen (1895–1991), arkkitehti * Lauri Rytkönen (s. 1983), metallimusiikin rumpali * Merja Laine, o.s. Rytkönen (s. 1955), jalkapalloilija * Mika Rytkönen (s. 1969), kenraali * Mikko Rytkönen (s. 1982), jääpalloilija * Millariikka Rytkönen (s. 1975), Tehyn puheenjohtaja * Yrjö Olavi Rytkönen (s. 1967), toimittaja, ohjelmapalveluyrittäjä ja savontaja * Pekka Rytkönen (1948–2016), muusikko * Raili Rytkönen (1941–2002), historiantutkija ja kirjailija * Sanna Rytkönen (s. 1976), jalkapalloilija * Seppo Rytkönen, suunnistaja * Sirkka Harjunmaa, o.s. Rytkönen (1926–2018), pianisti ja Sibelius-Akatemian lehtori * Soma Rytkönen (s. n. 1955), kirjailija, toimittaja ja kääntäjä * Tuomas Rytkönen, Spellgoth (s. 1982), suomalainen metallimusiikin laulaja * Veikko Ilmari Rytkönen (1924–1990), SKDL:n kansanedustaja * Veikko Johannes Rytkönen (1924–2003), SKDL:n kansanedustaja.
Léonie Sonningin musiikkipalkinto

Léonie Sonningin musiikkipalkinto () on arvostettu tanskalainen musiikkipalkinto, joka jaetaan vuosittain kansainvälisesti tunnustetulle säveltäjälle, muusikolle, kapellimestarille tai laulajalle. == Historia == Palkinto jaettiin ensi kerran jo vuonna 1959 Igor Stravinskylle. Vuonna 1965 toimittaja C. J. Sonningin leski Léonie Sonning (syntyisin Rothberg, 1894–1970) perusti asiaa varten rahaston, joka sai aluksi tulonsa Sonningin omistamista kolmesta kiinteistöstä. Säätiön omaisuus on sittemmin kasvanut ja se omistaa nykyisin viisi asuinkiinteistöä Kööpenhaminassa ja sen ympäristössä. Pääpalkinnon lisäksi rahasto jakaa stipendejä nuorille säveltäjille, kapellimestareille, muusikoille tai laulajille Tanskassa tai muissa Pohjoismaissa. Stipendejä ei voi hakea. == Palkinto == Palkinnon suuruus vuodelle 2009 on 600 000 Tanskan kruunua. Se jaetaan vuosittain kansainvälisesti tunnustetulle säveltäjälle, muusikolle, kapellimestarille tai laulajalle. Varsinaisen palkinnon saajan tulee olla alansa parhaiden joukossa ja luultavimmin myös pysyä siellä tulevaisuudessa. Jonkinlainen suhde Tanskaan on eduksi, mutta ei välttämätöntä. Johtokunta ottaa valinnoissaan huomioon myös tasapainon eri alojen edustajien välillä. Rahasto järjestää ja tukee palkinnonsaajien konserttitoimintaa palkinnonjakotilaisuudessa järjestettävän konsertin lisäksi. Sen lisäksi se rahoittaa voittajien kirjajulkaisuja, seminaareja ja työpajoja ja voittajat kutsutaan pitämään mestarikursseja nuorille tanskalaismuusikoille, sikäli kuin ne mahtuvat voittajien aikatauluihin. Vaikka palkinto ei ole Euroopan suurin, se on arvostettu saajiensa keskuudessa ja saavuttanut merkityksellisen aseman ajan myötä. == Palkinnon saajat == vuosi palkinnon saaja maa 1959 Igor Stravinsky / 1965 Leonard Bernstein 1966 Birgit Nilsson 1967 Witold Lutosławski 1968 Benjamin Britten 1969 Boris Hristov 1970 Sergiu Celibidache 1971 Artur Rubinstein 1972 Yehudi Menuhin 1973 Dmitri Šostakovitš 1974 Andrés Segovia 1975 Dietrich Fischer-Dieskau 1976 Mogens Wöldike 1977 Olivier Messiaen 1978 Jean-Pierre Rampal 1979 Janet Baker 1980 Marie-Claire Alain 1981 Mstislav Rostropovitš 1982 Isaac Stern 1983 Rafael Kubelík 1984 Miles Davis 1985 Pierre Boulez 1986 Svjatoslav Richter 1987 Heinz Holliger 1988 Peter Schreier 1989 Gidon Kremer 1990 György Ligeti / 1991 Eric Ericson 1992 Georg Solti / 1993 Nikolaus Harnoncourt 1994 Krystian Zimerman 1995 Juri Bašmet 1996 Per Nørgård 1997 András Schiff 1998 Hildegard Behrens 1999 Sofija Gubaidulina 2000 Michala Petri 2001 Anne-Sophie Mutter 2002 Alfred Brendel 2003 György Kurtág 2004 Keith Jarrett 2005 John Eliot Gardiner 2006 Yo-Yo Ma 2007 Lars Ulrik Mortensen 2008 Arvo Pärt 2009 Daniel Barenboim / 2010 Cecilia Bartoli 2011 Kaija Saariaho 2012 Jordi Savall 2013 Simon Rattle 2014 Martin Fröst 2015 Thomas Adès 2016 Herbert Blomstedt 2017 Leonidas Kavakos 2018 Mariss Jansons 2019 Hans Abrahamsen 2020 Barbara Hannigan 2021 Unsuk Chin == Lähteet == == Aiheesta muualla == * Léonie Sonnings Musikfond -sivusto Luokka:Musiikkipalkinnot
Hasardi (albumi)

Hasardi on suomalaislaulaja Mikko Alatalon soolouran toinen studioalbumi, joka ilmestyi loppukesästä 1976. Levyn tunnetuimmaksi kappaleeksi nousi huhtikuussa 1976 singlenä julkaistu nimikappale ”Hasardi”, joka oli parhaimmillaan jukeboxien yhdeksänneksi soitetuin single. Itse levy menestyi kohtalaisesti. Levyä lähdettiin tekemään Marcus Music -studioille Tukholmaan Ruotsiin Alatalon soolouran debyyttialbumin Maalaispoika oon (1974) menestyttyä kohtalaisesti. Alatalo oli vuonna 1976 Suomen suosituimpia popartisteja. Albumilla soittaa myös levyn tuottajan Henrik Otto Donnerin johtama Ruotsin radion sinfoniaorkesterin jousiryhmä. Levyllä Alataloa säestää progressiivinen rock-yhtye Tabula Rasa, jonka kanssa Alatalo keikkaili ja teki yhteistyötä vuosina 1975-1977. Alatalon ja Tabula Rasan yhteistyö jatkui myös seuraavana vuonna Rokkilaulaja-albumin merkeissä. Albumi julkaistiin Love Records -levymerkillä LP-levynä ja C-kasettina eikä sitä ole toistaiseksi julkaistu CD-levynä. == Kappaleet == Kaikki kappaleet säveltänyt ja sanoittanut Alatalo, ellei toisin mainita. Kaikki kappaleet sovittaneet Mikko Alatalo ja Otto Donner. === A-puoli === # # # # # === B-puoli === # * # # # # # LP-levyn (LRLP 161) takakannen tiedot. Kaikki jousisovitukset tehnyt Otto Donner. == Kokoonpano == === Muusikot === * Mikko Alatalo – laulu, kitara, steel-kitara, huuliharppu, taustalaulu ==== Tabula Rasa ==== * Juke Aronen – rummut, lyömäsoittimet ja kellot * Heikki Silvennoinen – kitarat * Jarno Sinisalo – piano, urut (2–3, 6, 8–9) * Tapio Suominen – bassokitara (2–3, 6, 8–9) ==== Muut muusikot ==== * Måns Groundstroem – bassokitara (1, 4–7, 10–11) * Anders Ekdahl – piano, urut (1, 4–7, 10–11) * Antero Jakoila – akustinen kitara, mandoliini * Ulf Andersson – huilu, tenorisaksofoni * Anders Dahl – sähköviulu * Luciano Mosetti – trumpetti * Ruotsin radion sinfoniaorkesteri – jouset * Otto Donner – jousiryhmän johto, taustalaulu * Beverly Glenn – taustalaulu * Karin Stigmark – taustalaulu === Tuotanto === * Henrik-Otto Donner – tuottaja * Marcus Music, Tukholma – äänitys (joulukuu 1975 ja maalis-huhtikuu 1976) * Timo Kelaranta / Saftra – kansi == Vastaanotto == Alatalon musiikki oli 1970-luvun puolenvälin progressiivisen rockin vaikuttein kanssa liian kunnianhimoista nuorille. Muutamat kriitikot pitivät taas puolestaan Alataloa yhtenä Suomen parhaimmista rocklaulajista. Muiden muassa Helsingin Sanomien Markku Fagerlund ja Kalle Heikkinen luonnehtivat albumin jatkavan Alatalon letkeää ja pikkunättia linjaa. == Lähteet == Luokka:Vuoden 1976 albumit Luokka:Mikko Alatalon albumit Luokka:Henrik Otto Donnerin tuottamat albumit Luokka:Love Recordsin albumit
Jim Ross

James William "Jim" Ross (s. 3. tammikuuta 1952) on yhdysvaltalainen showpainiselostaja. Hän pääsi vuonna 2007 WWE Hall of Fameen tärkeän yhteistyökumppaninsa Jerry Lawlerin kanssa.wwe.com englanniksi, artikkeli internet-arkistosta, luettu 13.7.2012 Ross aloitti uransa World Wrestling Federationissa vuonna 1993. Hän on työskennellyt myöhemmin WWE SmackDownissa. Ross on nykyisin myös ravintoloitsija. Hän on kärsinyt osittaisesta kasvohalvauksesta niin kutsutun Bellin halvauksen seurauksena. Jim on myös selostanut legendaarisen ottelun The Undertakerin ja Mankindin välillä, jota sanotaan kaikkien aikojen rajuimmaksi. ==Paluu Raw-brandiin 2012== Ross selosti Raw:ssa Michael Colen kanssa Jerry Lawlerin saatua sydänkohtauksen. ==Lähteet== Luokka:Yhdysvaltalaiset urheiluselostajat Luokka:WWE Hall of Fame Luokka:Vuonna 1952 syntyneet Luokka:Elävät henkilöt
Jerry Lawler

Jerry O'Neil Lawler ”The King” (s. 29. marraskuuta 1949) on yhdysvaltalainen showpainin selostaja. Hän aloitti uransa vuonna 1970 painijana, ja on myöhemmällä iällään toiminut WWE Rawin selostajana. Painiuransa lisäksi Lawler on levyttänyt musiikkia ja ollut ehdolla Memphisin pormestariksi Tennesseessä. Hänet kelpuutettiin WWE Hall of Fameen vuonna 2007. Lawler tutustui koomikko Andy Kaufmaniin ja osallistui tämän suunnittelemaan pitkäaikaiseen yleisön vedätykseen, jossa kaksikko esiintyi julkisesti useissa tilaisuuksissa, muun muassa Late Night with David Letterman -ohjelmassa, ja tekeytyi toistensa pahimmiksi vihollisiksi.Jim Hanas: ”Now It Can Be Told”. WeeklyWire.com, 13.12.1999 . Viitattu 10.5.2009. Myöhemmin valmistuneessa Kaufman- elämäkertaelokuvassa Man on the Moon (1999) Lawler esitti itseään. 10\. syyskuuta Lawler sai sydänkohtauksen selostuspöydän äärellä suoran lähetyksen ollessa meneillään Montrealissa.Latest update on Jerry "The King" Lawler: Vital signs stable after heart attack WWE.com viitattu 12.9.2012 Hän sai elvytystä välittömästi ja hänelle suoritettiin myöhemmin sairaalassa pallolaajennus. Lawler palkittiin Raw:in vuoden 2012 Slammy awardsissa Vuoden palaajaksi. Lawler on heinäkuussa 2018 menehtyneen showpainija Brian Lawlerin isä ja The Honky Tonk Manin serkku. == Lähteet == == Aiheesta muualla == Luokka:Yhdysvaltalaiset showpainijat Luokka:WWE Hall of Fame Luokka:Vuonna 1949 syntyneet Luokka:Elävät henkilöt
Bill Frist

William Harrison ”Bill” Frist, Sr. (s. 22. helmikuuta 1952) on yhdysvaltalainen republikaanisen puolueen poliitikko. Hän syntyi Nashvillessä, Tennesseessä, ja toimi Yhdysvaltain senaatissa vuosina 1995–2007. Lääkäriksi valmistunut Frist suuntautui urallaan sydän- ja keuhkokirurgiaan. Hän toimi senaatin enemmistöjohtajana vuosina 2003–2007. Frist päätti jättää senaatin kahden kauden jälkeen; häntä seurasi Bob Corker. Frist ilmoitti marraskuussa 2006 myös päätöksestään olla osallistumatta vuoden 2008 presidentinvaaleihin. == Lähteet == Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1952 syntyneet Luokka:Elävät henkilöt Luokka:Yhdysvaltain senaatin enemmistöjohtajat
Vitali Fedortšuk

Vitali Vasilijevitš Fedortšuk (, 27. joulukuuta 1918 – 29. helmikuuta 2008) oli Neuvostoliiton KGB:n johtaja 1982 ja sisäministeri 1982–1986. Fedortšuk syntyi talonpoikaisperheeseen Ognjovkan kylässä Ružynissa Žytomyrissa Ukrainassa. Hän liittyi salaiseen poliisiin 1939 ja palveli sodan aikana SMERŠssa. Edettyään urallaan hän kohosi Ukrainan KGB:n johtoon 1970. Hän seurasi tukijaansa Juri Andropovia Neuvostoliiton KGB:n johdossa 26. toukokuuta 1982. Kun Andropovista tuli pääsihteeri Brežnevin kuoltua, hän nimesi Fedortšukin saman vuoden joulukuussa maan sisäministeriksi, missä asemassa hän toimi joulukuuhun 1986 asti, jolloin menetti asemansa Gorbatšovin uudistuksissa. Hän toimi vielä tämän jälkeen puolustusministeriön tarkastajana. ==Lähteet== * Former KGB chief Vitaly Fedorchuk dies at 89, AP/IHT * Former KGB chief dies in Moscow at 89, RIA Luokka:Neuvostoliittolaiset ministerit Luokka:Sisäministerit Luokka:Vuonna 1918 syntyneet Luokka:Vuonna 2008 kuolleet
George Pataki

George Elmer Pataki (s. 24. kesäkuuta 1945) on yhdysvaltalainen republikaanisen puolueen poliitikko. Hän toimi New Yorkin osavaltion 53. kuvernöörinä vuosina 1995–2006; seuraajaksi valittiin Eliot Spitzer. Patakin sukujuuret ovat Unkarissa. Ennen kolmea kuvernöörikauttaan hän oli toiminut Peekskillin pormestarina (1981–1984) sekä istunut New Yorkin osavaltion lainsäädäntöelimen alahuoneessa (1985–1992) ja ylähuoneessa eli osavaltion senaatissa (1993–1994). New Yorkin Peekskillissä syntynyt Pataki lähti Peekskill High Schoolin jälkeen Yalen yliopistoon, josta hän valmistui vuonna 1967. Hän jatkoi Columbiaan, josta hän sai Juris Doctorin arvon vuonna 1970. Hänen puolisonaan on ollut vuodesta 1973 Elizabeth ”Libby” Pataki, o.s. Rowland, jonka kanssa hänellä on neljä lasta. == Lähteet == Luokka:New Yorkin kuvernöörit Luokka:Vuonna 1945 syntyneet Luokka:Elävät henkilöt Luokka:Yhdysvaltalaiset republikaanipoliitikot
Eliot Spitzer

Eliot Laurence Spitzer (s. 10. kesäkuuta 1959) on yhdysvaltalainen demokraattisen puolueen poliitikko. Hän aloitti vuoden 2007 alussa kauden New Yorkin osavaltion 58. kuvernöörinä. Hän joutui eroamaan maaliskuussa 2008 prostituutioskandaalin jälkeen . New Yorkin Bronxissa syntynyt Spitzer on varsinaiselta ammatiltaan lakimies. Hän oli osavaltionsa ylimpänä syyttäjänä vuosina 1999–2006. Spitzer esitti vuoden 2007 keväällä lakialoitteen, joka olisi laillistanut homoavioliiton New Yorkin osavaltiossa, mutta se torjuttiin. ==Lähteet== == Aiheesta muualla == *Eliot Spitzer: Ayatollah General The Atlas Society. 1.4.2005. Luokka:New Yorkin kuvernöörit Luokka:Vuonna 1959 syntyneet Luokka:Elävät henkilöt Luokka:Yhdysvaltalaiset demokraattipoliitikot
Sinussa on jotain

Sinussa on jotain on Annika Eklundin kappale vuoden 2006 albumilta Shanghain valot. Se julkaistiin albumin toisena singlenä 17. toukokuuta 2006. Luokka:Vuoden 2006 kappaleet Luokka:Annika Eklundin kappaleet
London Town

London Town on Wings-yhtyeen vuonna 1978 julkaistu albumi. ==Kappaleet== Kaikki kappaleet kirjoittanut Paul McCartney, ellei toisin mainita. # # # # # # # # # # # # # # ==Kokoonpano== * Paul McCartney - laulu, basso, rummut, kitara, viulu, nokkahuilu, lyömäsoittimet, kosketinsoittimet, flageoletti * Denny Laine - basso, flageoletti, kitara, kosketinsoittimet, nokkahuilu, lyömäsoittimet, laulu * Linda McCartney - lyömäsoittimet, kosketinsoittimet, laulu * Jimmy McCulloch - kitara, lyömäsoittimet * Joe English - rummut, laulu, lyömäsoittimet, huuliharppu ==Lähteet== Luokka:Vuoden 1978 albumit Luokka:Wingsin albumit
Disco-potpuri / Shanghain valot

Disco-potpuri / Shanghain valot on Annika Eklundin Shanghain valot -albumin kolmas single. Single sisälsi uuden sovituksen vanhoista disco-hiteistä, jotka oli sovitettu potpurin muotoon, sekä Annikan vuoden 2006 Suomen Euroviisukarsinnoissa esittämän kappaleen "Shanghain valot". Luokka:Vuoden 2006 kappaleet Luokka:Annika Eklundin kappaleet
Irlanti yleisurheilun sisäratojen maailmanmestaruuskilpailuissa 2008

Irlannin joukkue Valencian sisäratojen MM-kisoihin 2008 julkistettiin 1. maaliskuuta 2008. ==Joukkue== ===Miehet=== * 1 500 metrin juoksu: James Nolan ===Naiset=== * 60 metrin juoksu: Ailis McSweeney ==Tulokset== ===Miehet=== laji urheilija kilpailu sijoitus tulos 1 500 m James Nolan alkuerät 6. 3.42,12http://www.iaaf.org/wic08/results/eventCode=3656/racedate=03-07-2008/sex=M/discCode=1500/combCode=hash/roundCode=h/results.html#det ===Naiset=== laji urheilija kilpailu sijoitus tulos 60 metrin juoksu Ailis McSweeney alkuerät 4. 7,43http://www.iaaf.org/wic08/results/eventCode=3656/racedate=03-07-2008/sex=W/discCode=60/combCode=hash/roundCode=h/results.html#det välierät 7. 7,46http://www.iaaf.org/wic08/results/eventCode=3656/racedate=03-07-2008/sex=W/discCode=60/combCode=hash/roundCode=sf/results.html#det == Lähteet == * https://archive.is/20130503022016/www.european- athletics.org/index.php?option=com_content&task;=view&id;=6081&Itemid;=2 ===Viitteet=== Luokka:Irlannin yleisurheilu Luokka:Yleisurheilun sisäratojen maailmanmestaruuskilpailut 2008
Teuvo Suojärvi

Teuvo Juhani Suojärvi (14. maaliskuuta 1932 Hämeenlinna – 28. kesäkuuta 1997 Helsinki) oli suomalainen jazzpianisti ja harmonikansoittaja, pääasialliselta ammatiltaan pianonvirittäjä. == Koulutus == Suojärvi oli muusikkona itseoppinut. == Muusikko == Teuvo Suojärvi perusti ensimmäisen yhtyeensä bassoa soittaneen Tauno-veljensä kanssa 1940-luvun jälkipuoliskolla Hämeenlinnassa. Vuonna 1949 hän muutti Helsinkiin, jossa hän soitti muun muassa Onni Gideonin ja Herbert Katzin orkestereissa aina 1960-luvun puoliväliin saakka. Hän on myös soittanut Gusse Rössin kanssa sekä toiminut freelancemuusikkona. 1950- ja 1960-luvuilla Teuvo Suojärveä käytettiin runsaasti Suomessa vierailleiden ulkomaisten jazzmuusikkojen säestäjänä. Suojärvi on myös esiintynyt muusikkona elokuvissa Iskelmäketju (1959), Jazz in old house (1960) ja Kesän maku (1975) == Levytyksiä == Suojärvi on levyttänyt kaksi soolo-jazz-EP-levyä, minkä lisäksi hänen soolojaan kuullaan useammilla kokoelmalevyillä. * Suomalaista jazzia (Scandia, EP, 1954) * Jazz in Finland. Teuvo Suojärvi plays for you. (Decca, EP, 1959) == Lähteet == == Aiheesta muualla == * Teuvo Suojärven muistokirjoitus Helsingin Sanomissa * Luokka:Suomalaiset harmonikansoittajat Luokka:Suomalaiset jazzpianistit Luokka:Vuonna 1932 syntyneet Luokka:Vuonna 1997 kuolleet
Ole hiljaa ja suutele mua

Ole hiljaa ja suutele mua oli Annika Eklundin ensimmäinen single albumilta Rakkausseikkailu 2007. Kappaleen oli säveltänyt ja sovittanut Kerkko Koskinen ja sanat oli tehnyt Kyösti Salokorpi. Luokka:Vuoden 2007 kappaleet Luokka:Annika Eklundin kappaleet
Kristuksen uuden liiton kirkko

Kristuksen uuden liiton kirkko (engl. Church of the New Covenant in Christ) on John W. Bryantin (s. 1946) perustama myöhempien aikojen pyhien liikkeeseen kuuluva yhteisö. Yhteisön päämaja on nykyisin Salemissa Oregonissa. Bryant kääntyi 1964 Myöhempien aikojen pyhien Jeesuksen Kristuksen kirkon jäseneksi. Kirkon jäsenenä hän toimi lähetystyössä Japanissa. 1970-luvun alussa Bryant tuli vakuuttuneeksi siitä, että MAP-kirkko oli ollut väärässä hylätessään moniavioisuuden. Hän erosi MAP-kirkosta ja liittyi moniavioisuutta harjoittavaan Apostolic United Brethren -yhteisöön Utahissa. Vuonna 1974 Bryant alkoi kertoa saavansa ilmestyksiä Jeesukselta. Hän kertoi apostoli Johanneksen vierailleen luonaan enkelinä ja kehottaneen häntä muodostamaan "ikiaikaisten yhteisön". 1975 hän kertoi tulleensa temmatuksi näyssä muinaiseen Eenokin kaupunkiin, jossa mormonismi perustaja Joseph Smith ja Apostolic United Brethrenin perustaja Joseph White Musser olivat asettaneet hänet kirkon johtoon. Bryant erosikin Apostolic United Brethrenistä ja perusti oman yhteisön, jolla hän antoi nimen Patriarkaalinen Kristuksen kirkko (Church of Christ Patriarchal). Myöhemmin kirkko nimettiin uudelleen Kristuksen evankeliseksi kirkoksi (Evangelical Church of Christ). 1985 se sai nykyisen nimensa Kristuksen uuden liiton kirkko. Osa Apostolic United Brethrenin jäsenistä siirtyi Bryantin seuraajiksi. 1979 hän muutti seuraajineen Fair Haven Ranchille lähelle Las Vegasia Nevadaan. Bryant järjesti siellä kirkkonsa kommuuniksi, jossa otettiin käyttöön omaisuuden yhteyden laki. 1981 ryhmä muutti maatilalle lähellä Salemia Oregoniin. Bryantin oli naimisissa kuuden naisen kanssa. Yksi heistä, joka myöhemmin jätti liikkeen, syytti Bryantia siitä, että tämä oli muuttanut temppelitoimitukset seksuaalisiksi riiteiksi. Hänen mukaansa liike suoritti sinetöinnin iankaikkiseen avioliittoon sukupuoliyhdynnän avulla. Hän syytti Bryantia myös insestistä ja lapsiin sekaantumisesta. Syytöksiä ei ole kuitenkaan vahvistettu puolueettomissa tutkimuksissa. 1980-luvun puolivälissä Bryantin johtama ryhmä joutui vaikeuksiin, koska sen väitettiin pyrkivän käännyttämään läheisen koulun lapsia jäsenikseen. Bryantin asema horjui, ja lopulta hän päätti hajottaa liikkeensä. 1985 hän kuitenkin järjesti sen uudelleen Kristuksen uuden liiton kirkoksi. Kirkkoon kuuluu nykyään noin 120 perhettä, joista suurin osa asuu kommuunissa Salemissa. Luokka:Mormonistiset kirkkokunnat
Michael Easley

Michael Francis ("Mike") Easley (s. 23. maaliskuuta 1950) on yhdysvaltalainen demokraattisen puolueen poliitikko. Hän toimi Pohjois-Carolinan osavaltion 72. kuvernöörinä vuodesta 2001 vuoteen 2009. Katolisen kasvatuksen muutoin vahvasti protestanttisella alueella saanut Easley kouluttautui lakimieheksi ja pääsi piirikunnansyyttäjäksi vuonna 1982. Hänen edeltäjänsä osavaltion kuvernöörinä oli Jim Hunt. Easleyn seuraajaksi valittiin Beverly Perdue. Luokka:Pohjois-Carolinan kuvernöörit Luokka:Vuonna 1950 syntyneet Luokka:Elävät henkilöt Luokka:Yhdysvaltalaiset demokraattipoliitikot
Unien maailmassa

Unien maailmassa on Annika Eklundin Rakkausseikkailu 2007 albumin kolmas single. Sävellyksen ja sanoituksen on tehnyt Toni Salmi ja sovituksen Toni Salmi Ilkka Wirtasen kanssa. Luokka:Vuoden 2007 kappaleet Luokka:Annika Eklundin kappaleet
Jim Hunt

James Baxter ”Jim” Hunt, Jr. (s. 16. toukokuuta 1937) on yhdysvaltalainen demokraattisen puolueen poliitikko. Hän istui Pohjois-Carolinan osavaltion kuvernöörinä vuosina 1977–1985 ja 1993–2001. Hunt oli myös ehdolla Yhdysvaltain senaattiin ja toimi ennen kuvernööriyttään varakuvernöörinä vuosina 1973–1977. Häntä seurasi kuvernöörinä kahden jälkimmäisen kauden jälkeen puoluetoveri Michael Easley. == Lähteet == Luokka:Pohjois-Carolinan kuvernöörit Luokka:Yhdysvaltain osavaltioiden varakuvernöörit Luokka:Yhdysvaltalaiset demokraattipoliitikot Luokka:Vuonna 1937 syntyneet Luokka:Elävät henkilöt
Särkyvää

Särkyvää on elokuussa 2001 ilmestynyt Yön single, jonka molemmat kappaleet ovat mukana myöhemmin syyskuussa julkaistulla kokoelma-albumilla Legenda. Siitä tehdyn musiikkivideon ohjasi Anssi Puisto.Yö – Särkyvää Musiikkivideo.fi. Viitattu 6.5.2015. Toisena kappaleena singellä on Yön versio Skädämin 1980-luvun hitistä Katujen kuningatar. Kyseessä on Yön ensimmäinen levytys, jolla ei soita yhtyeen alkuperäisjäsen Jani Viitanen. Lisäksi singlellä on uutena kitaristina Markku Petanderin tilalle tullut Daffy Terävä. Särkyvää on Pauli Hanhiniemen sanoittama kappale, jonka demo-version Olli Lindholm kuuli Neste-asemalla. == Muusikot == *Olli Lindholm – laulu *Daffy Terävä – kitara *Jukka Lewis – basso, taustalaulu *Frogley – rummut, taustalaulu, laulu (kappale 2) *Mikko Kangasjärvi– kosketinsoittimet == Kappaleet == # # == Lähteet == *Yö: Särkyvää Finnmusic. *SÄRKYVÄÄ Likaiset Legendat. ===Viitteet=== Luokka:Yön kappaleet Luokka:Vuoden 2001 kappaleet
Shanghain valot (kappale)

Shanghain valot on Annika Eklundin esittämä kappale, jolla hän osallistui Eurovision laulukilpailun Suomen-karsintaan vuonna 2006. Kappale jäi karsinnassa kolmanneksi, mutta siitä kehkeytyi Annika Eklundin ensimmäinen suuri hitti. Kappale oli Radio Suomen toiseksi soitetuin kappale vuonna 2006. Sen on säveltänyt Kerkko Koskinen ja sanoittanut Kyösti Salokorpi. Marraskuussa 2023 Oku Luukkainen teki remix-version kappaleesta Eklundin ja Spektin kanssa. Toukokuussa 2024 Dog Hustlers julkaisi kappaleesta remix- version Eklundin kanssa. == Lähteet == Luokka:Vuoden 2006 kappaleet Luokka:Annika Eklundin kappaleet